**Številka:** 900-3/2022

**Datum:** 19. 5. 2022

**Z A P I S N I K**

**28. redne seje Občinskega sveta Občine Tržič,**

**ki je bila v četrtek, dne 19. 5. 2022, s pričetkom ob 17. uri v Veliki sejni sobi Občine Tržič, Trg svobode 18, Tržič**

**Seje so se udeležili občinski svetniki** **in svetnice**: Eva TRUDEN, Vida HRIBAR, Nejc PERKO, Janez BOGATAJ, Vesna TIŠLER SUŠNIK, Vida RAZTRESEN, Drago ZADNIKAR, Franjo LIŠKA, Melanija PRIMOŽIČ, Klemen MARKOVIČ, Teja NEMEC, Tomaž MEGLIČ, Mladen NOVKOVIĆ, Jaka JANKOVEC, Metka GABERC, Mojca ČADEŽ, Andrej FRELIH, Marjan VETERNIK, Marjan ŠPEHAR, Nana PEHARC in Jana JENKO.

**Odsotni občinski svetniki**:, Andraž ŽITNIK in Drago ZALAR.

**Prisotni iz občinske uprave:** Klemen SRNA – direktor občinske uprave, Jasna KAVČIČ – vodja Urada za okolje in prostor in Mateja NOSAN – svetovalka za organizacijo in protokol.

**Drugi prisotni:** mag. Dušan MARC – JP VOKA SNAGA d.o.o., Saša PEGAM – Tarin, pravno in poslovno svetovanje in storitve, d.o.o., Urban JERIHA – IPOP, Vesna JEKOVEC – direktorica podjetja Komunala Tržič d.o.o., Maja TEKAVEC – Radio Gorenc.

Podžupan v začasnem opravljanju funkcije podžupana (v nadaljevanju podžupan) Dušan BODLAJ je odprl 28. redno sejo Občinskega sveta Občine Tržič in pozdravil vse prisotne članice in člane Občinskega sveta ter druge prisotne.

Pred uradnim začetkom seje je dal besedo svetnici Vidi RAZTRESEN, vsebina govora je razvidna iz dobesednega prepisa seje.

V uvodu je bilo ugotovljeno, da je na seji prisotnih 18 svetnic in svetnikov. Seja je bila sklepčna.

Podžupan je vprašal, če je kakšen predlog za umik točke z dnevnega reda.

Predloga ni bilo.

Podžupan je podal predlog za razširitev dnevnega reda, in sicer, da se 5. točka razdeli na a in b.

Svetnik Mladen NOVKOVIČ je dodal, da bi bilo potrebno dodati še eno podtočko pod točko 5, in sicer »Stališče občinskega sveta glede izvedbe nadomestnih volitev za župana«.

Po razpravi svetnikov Draga Zadnikarja, Mladena NOVKOVIĆA, Vide RAZTRESEN in Metke GABERC je podžupan Dušan BODLAJ oblikoval naslednji sklep:

**PREDLOG SKLEPA:**

**Peta točka dnevnega reda z naslovom informacija glede zadev po prenehanju mandata županu v Občini Tržič se razdeli na tri podtočke, in sicer:**

1. **Stališče občinskega sveta glede izvedbe nadomestnih volitev za župana**
2. **Informacija glede podžupanov Občine Tržič**
3. **Obvestilo o prenehanju funkcije župana Občine Tržič**

Ob 17:26 se je seji pridružila svetnica Teja NEMEC.

|  |  |
| --- | --- |
| Prisotnih je 19 svetnikov. | |
| ZA | 19 |
| PROTI | 0 |
|  |  |
| Sklep je bil sprejet. | |

Podžupan je vprašal še, če je kakšen predlog za spremembo vrstnega reda dnevnega reda.

Predloga ni bilo.

Podžupan je dal na glasovanje dnevni red s sprejeto razširitvijo.

**PREDLOG SKLEPA:**

**Sprejme se s sklicem seje poslan dnevni red, peta točka se razdeli na a, b in c.**

|  |  |
| --- | --- |
| Prisotnih je 19 svetnikov. | |
| ZA | 19 |
| PROTI | 0 |
|  |  |
| Sklep je bil sprejet. | |

**Sprejet je bil naslednji dnevni red:**

1. Potrditev zapisnika 27. redne seje Občinskega sveta Občine Tržič, z dne 14. 4. 2022
2. Pregled in realizacija sklepov Občinskega sveta Občine Tržič, sprejetih na 27. redni seji ter odgovori na vprašanja in pobude članov Občinskega sveta
3. Vprašanja in pobude članov Občinskega sveta
4. KMVVI: Imenovanje predstavnika ustanovitelja v svet Osnovnega zdravstva Gorenjske
5. Informacija glede zadev po prenehanju mandata županu v Občini Tržič
   1. Stališče občinskega sveta glede izvedbe nadomestnih volitev za župana
   2. Informacija glede podžupanov Občine Tržič
   3. Obvestilo o prenehanju funkcije župana Občine Tržič
6. Predlog Odloka o določitvi javne zdravstvene mreže na primarni ravni v občini Tržič – 2. obravnava
7. Predlog Odloka o predmetu in pogojih za podelitev koncesije za opravljanje javne zdravstvene službe zdravstvenega varstva otrok v občini Tržič – 2. obravnava
8. Predlog Odloka o koncesiji za gospodarski javni službi obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov z območja občine Tržič – 1. obravnava
9. Predlog Akta o ustanovitvi Sveta RCERO Ljubljana – 1. obravnava
10. Predlog Sklepa o javnih parkirnih površinah na območju občine Tržič, kjer se plačuje parkirnina
11. Poslovni načrt podjetja Komunala Tržič d.o.o. za poslovno leto 2022
12. Pridobitev statusa grajenega javnega dobra

|  |  |
| --- | --- |
| **K 1. točki:** | **Potrditev zapisnika 27. redne seje Občinskega sveta Občine Tržič, z dne 14. 4. 2022** |

Podžupan je odprl razpravo.

Razpravljal ni nihče.

Podžupan je zaprl razpravo in dal na glasovanje sklep.

**PREDLOG SKLEPA 497-28-1-2022:**

**Potrdi se Zapisnik 27. redne seje Občinskega sveta Občine Tržič, z dne 14. 4. 2022.**

|  |  |
| --- | --- |
| Prisotnih je 19 svetnikov. | |
| ZA | 19 |
| PROTI | 0 |
| Sklep je bil sprejet. | |

|  |  |
| --- | --- |
| **K 2. točki:** | **Pregled in realizacija sklepov Občinskega sveta Občine Tržič, sprejetih na 27. redni seji ter odgovori na vprašanja in pobude članov Občinskega sveta** |

Podžupan je odprl razpravo.

Razpravljal ni nihče.

Podžupan je zaprl razpravo in dal na glasovanje.

**PREDLOG SKLEPA 498-28-2-2022:**

**Občinski svet Občine Tržič sprejme pregled in realizacijo sklepov, sprejetih na 27. redni seji Občinskega sveta Občine Tržič, dne 14. 4. 2022.**

|  |  |
| --- | --- |
| Prisotnih je 19 svetnikov. | |
| ZA | 19 |
| PROTI | 0 |
| Sklep je bil sprejet. | |

|  |  |
| --- | --- |
| **K 3. točki:** | **Vprašanja in pobude članov Občinskega sveta** |

**V/p št. 1-28-2022: Vesna TIŠLER SUŠNIK**

Vprašanje oziroma pobudo je oddala pisno in je priloga zapisniku.

Jasna KAVČIČ – vodja Urada za okolje in prostor: Trenutno se o projektu, ki bi zajemal prenovo tržnice, še ne dogovarjamo.

Smo pa pred kratkim uredili lastništvo samega objekta Tržnice, ki ga je Komunala Tržič vodila med svojimi osnovnimi sredstvi, medtem ko je bilo zemljišče pod Tržnico v last občine. Sedaj, ko imamo objekt in zemljišče v občinski lasti, lahko pride do kakšnih sprememb.

Ker smo v fazi raziskave, kakšno naj bo mestno jedro, za kar bo seveda potrebno narediti konservatorski načrt prenove in predloge uskladiti z Zavodom za varstvo kulturne dediščine, je pobuda na mestu in upamo, da bo drugačen, bolj privlačen objekt Tržnice privabil več ljudi.

Dušan BODLAJ – podžupan: Večkrat smo že prejeli tudi pobude za postavitev javnega stranišča, za katerega načrtujemo umestitev v objekt nove tržnice. Ker pa za izgradnjo nove Tržnice še ni načrtov, bi že prej postavili v sedanji objekt Tržnice sodobno mobilno sanitarno enoto, ki bi bila priključena na vodovod in na kanalizacijo. Izgradnja kanalizacije v širšem območju občinske stavbe v projektu »Odvajanje in čiščenje odpadne vode v porečju zgornje Save – Občina Tržič« bo na vrsti predvidoma v začetku leta 2023 in po njeni izgradnji bo možno sodobno javno stranišče v objekt sedanje Tržnice tudi postaviti.

Jana JENKO: Predlaga, da se s postavitvijo WC-ja ne čaka na novo tržnico, pač pa se to uredi čimprej.

Jasna KAVČIČ:S Komunalo so že tekli pogovori, da se razmisli o postavitvi ene mobilne enote, ki je vezana na vodo in tudi potem odplake. Ampak, v sklopu Projekta 2 in čiščenja odpadne vode se bo zgradil tudi odsek kanalizacije za širše območje občinske stavbe in gremo tudi tja proti stavbam za garažo. Se pravi mimo tržnice bo potekal kanal, tako da bomo zdaj še s tega vidika morali počakati, da ta kanal zgradimo. Bo pa po vsej verjetnosti ta zadeva konec leta oziroma začetek prihodnjega leta gotova.

**V/p št. 2-28-2022: Andrej FRELIH**

Po Tržiču so zaokrožile novice, da je prodal Radio Gorenc. Ima Občina Tržič lastniški delež?

Klemen SRNA – direktor občinske uprave: Občina je solastnik Radia Gorenc, manjšinski lastnik. Seznanjeni smo, da se je lastniška struktura spremenila. Občina na to nima nikakršnega vpliva. V družbeniški pogodbi oziroma drugih aktih predkupne pravice ni bilo. Šlo je za transakcijo med dvema zasebnikoma. Bila je tudi sklicana skupščina, kjer je župan kot zakoniti zastopnik sodeloval, imenovano je bilo novo vodstvo. Bivši župan ni glasoval v nobeni izmed točk.

Andrej FRELIH: Kot solastnik, bi bilo prav, da bi se o tem dejstvu (kakšna je programska politika, ker sofinanciramo) tudi občinski svet pogovorili. Zdaj je lastnik je Radio Rogla in Dejan Vunjak.

Dušan BODLAJ - podžupan: Mislim, da je to založba Mandarina.

Andrej FRELIH: Predlagal je, da se v eni izmed naslednjih sej odpre točka o programski politiki Radia Gorenc. Če se bo kaj spremenilo zaradi novih solastnikov, najbrž ne bomo sofinancirali, kot sedaj.

**V/p št. 3-28-2022: Vida RAZTRESEN**

1. Ali je že kaj več znanega če in kdaj bodo kaj uredili pri kapelici v Bistrici. Za ovinek, smo prosili, če se malo poveča oziroma malo izseka in pri Česnu je za obrezati, ker že vse visi na cesto. Takrat je bilo rečeno, da se dogovarjajo oziroma, da imajo v planu. Ampak zdaj od tega ni nič.

Jasna KAVČIČ: Kar se tiče Begunjske ceste oziroma sanacije te brežine: če se peljemo proti Brezjam, na levi strani, nad temi hišami, ki so spodaj, smo imeli kakšen mesec nazaj sestanek in smo povabili vse lastnike zemljišč. Sodelovali so tudi predstavniki direkcije, občinska uprava in župan Predstavili smo vsem, kakšna opcija je, da do izvedbe pride. Informacije, da bi se lastniki že opredelili, nimamo. Če država oziroma direkcija financira in naroči izvedbo »pilotov« zaradi terena, na katero se postavijo oporni zidovi, pridemo do razširitve obstoječega vozišča. Tisti del, kar je zdaj brežina, se razširi. Pogovarjali smo se, da bi se ta razširitev naredila v takem obsegu, da je možno vzdolžno parkiranje. Seveda je pa zdaj problem, ker država za parkirišča ni zainteresirana, da investira na zemljišču lastnikov, da bi to zgradila in je bil dan predlog, da če lastniki bodo z državo sklenili pogodbe, da odstopijo zemljišče, tisto, ki je potrebno za pilote, da jim država sicer zgradi še ta del med zidom in med zdajšnjo cesto in da je to njihovo parkirišče. To je zelo dobra ponudba, ker dobiš lastniško parkirišče ob cesti, ki ga lahko po svoje urejaš. Ker, če bi država vse to naredila, je težava v tem, ker lahko potem parkira kdorkoli. Če bi občina to financirala, spet nastopi problem, kdo lahko to uporablja oziroma bi marsikdo od lastnikov rekel, vzdolž svoje parcele sem prodal, jaz pa nikoli ne morem parkirati, sploh, če imam otežen dostop do svoje hiše nižje. Zato je ta opcija, da lastniki zemljišč do ceste obdržijo lastniško tisti del. Bilo je predstavljeno, bilo je malo dilem v smislu ti pa dobiš dva »parkinga«, zakaj pa mi ne dobimo toliko. Težko je zadeve izenačiti. Večina pa je bila za to, da bi se to naredilo. Še to nadaljujemo v sklopu te investicije, je potem tudi razširitev ovinka pri kapelici delna, tako da lahko še povprašamo, če so zadeve šle kaj naprej. Je pa treba vedeti, da bo treba še malo počakati, bo ta zadeva prišla v državni proračun. Če je enkrat dokumentacija pripravljena, zemljišča odkupljena, je večja možnost, da do realizacije pride. Na državnem nivoju imajo le denarja malo več.

Za Česnov zid se zaenkrat ne načrtuje nič.

Vida RAZTRESEN: Potem naj vsaj očistijo tisti del. Oni so odkupili od Česna ta svet. Ta škarpa je od direkcije.

Jasna KAVČIČ: To pobudo je potrebno dati vzdrževalcem državne ceste, Gorenjski gradbeni družbi. To lahko potem prenesem na njih.

1. Kdaj se bo nadaljevala sanacija oziroma dokončna sanacija na Sv. Juriju.

Jasna KAVČIČ: Komunala je to sanacijo izvedla. Zdaj je ostal še asfalt, ki je dogovorjen. Zdaj, ko delamo po odsekih, se bomo dogovorili, da bo Gorenjska gradbena družba asfaltirala še tisti del. Upam, da bo kmalu.

**V/p št. 4-28-2022: Jana JENKO**

1. Pobuda se nanaša starejše iz območja Raven in Fabrke. Ali se da urediti, da se bi kakšen avtobus večkrat peljal tam, na primer avtobusi, ki grejo do Podljubelja, da bi šli skozi Ravne. Starejši ljudje že zelo težko pridejo do prve trgovine. Starejši težko pridejo do trgovine, do mesta, veliko jih tudi živi samih, tako da na kakšno pomoč ne morejo računati. Bi prosila, da se kaj takega uvede.

Dušan BODLAJ: Ko smo začeli s projektom Prostofer, je bila glavna pobuda ravno iz KS Ravne in KS Podljubelj, sedaj pa je pa od tam najmanj uporabnikov. Prostofer je v vsakem trenutku, sicer dva ali tri dni prej, dostopen vsakomur, ne samo za k zdravniku, ampak tudi za v trgovino ali h kolegici na kavo. Prostofer pride vrata stanovanjske stavbe, odpelje do tja kamor uporabnik želi in ga pripelje nazaj takrat, ko uporabnik želi. Avtobusne linije ni kar tako lahko uvesti. Avtobusni prevoznik mora videti v zgodbi uvajanja linije neko korist. Predlagam, da kar največ koristijo Prostofer.

Jana JENKO: Koliko je Prostofer zaseden? Koliko je teh voženj, koliko je sploh še »frej«?

Dušan BODLAJ: Prostofer je načeloma zaseden z eno do dve vožnjami na dan.

Jana JENKO: Ena vožnja je lahko Ljubljana, pa je to skoraj cel dan.

Dušan BODLAJ: Za nenujne vožnje se lahko s klicnim centrom dogovori. V klicnem centru mu bodo povedali, kdaj avto pride nazaj in tak uporabnik se bo lahko prilagodil tej uri. Za take vožnje, tukaj, bližnje lokalne, ni čisto nobenih težav, se da prilagoditi in uskladiti. Samo poklicati je treba na klicni center.

Jasna KAVČIČ: Ko smo sprejemali celostno prometno strategijo naše občine, smo tudi imeli ta problem, javni promet, javni potniški promet. Sploh z vidika za starejše. Verjetno mislite na to, če bi se vzpostavila kakšna taka linija, da bi bilo ponedeljek, sreda, petek, mogoče kakšen manjši avtobus, ko nima šolskih prevozov. Da bi peljal en krog pa potem še enkrat čez dve uri. Da gre starejša oseba lahko do zdravnika ali kaj urediti. To bi bila zelo zanimiva zadeva, če bi se našlo sofinanciranje. Dve leti nazaj je bila varianta za pilotni projekt dveh električnih vozil a se s tem sedaj nič ne dogaja. Na Uradu za gospodarstvo vse take razpise spremljajo in če bo kaj, se bo kakšen pilotni projekt zagotovo vzpostavil. Je pa potem treba vedeti, da vsi stroški, ker tudi potem pride do nekega subvencioniranja prevozov teh, ki so ali bodisi zastonj ali pa res za minimalno ceno, bi to spet kril proračun. Ampak, tudi za starejše bo potrebno poskrbeti.

1. Drugo vprašanje se nanaša na zaklonišča. Kakšno je stanje zaklonišč v občini Tržič? Ali se je kaj urejalo, ali se je kaj skrbelo zanje, vsaj osnovno. Ne vem, se bo zdaj še kaj dodatno poskrbelo. Tukaj v mestu je zelo zapuščeno, zaraščeno.

Glede zaklonišča stanje v Sloveniji, tako kot v Tržiču, ni rožnato. Kar se tiče Občine, smo obvestili vse lastnike teh zaklonilnikov, večina jih je v zasebni lasti, ki so jih dolžni tudi vzdrževati. Nekaj odziva je bilo, nekaj je bilo tudi pristopov k izpraznitvi prostorov oziroma k temu, da se je naredil vsaj osnovni pregled kaj je notri založeno in da se počisti. Kar se tiče tistih, kjer je Občina lastnik, smo že pričeli s postopki, da so se te zadeve vsaj osnovno očistile, pregledale. Neka osnovna funkcionalnost je. Niso pa formalno še pregledani.

Poveljnik civilne zaščite je zadolžen, da koordinira te aktivnosti. Kar se našega dela tiče, smo ne glede na zaklonišča ali zaklonilnike dali v vzgojno-izobraževalne in druge ustanove smernice, da ustrezno uredijo ali spraznijo kleti.

**V/p št. 4-28-2022: Teja NEMEC**

V Podljubelju nastajajo otočki, kjer so kakor mini obrtne conice oziroma parkirišča. Konkretno nasproti šole, kjer so zdaj prikolice in pri Školjki. Ali ima Občina pri tem kaj besede? Ali da soglasje za to ali ne?

Jasna KAVČIČ: Ni ravno tako, da lahko delaš, kar želiš. Preden karkoli kupiš, je prav, da se pozanimaš, kaj je v prostorskem načrtu občine dovoljeno. Namenska raba prostora je v posameznih enotah urejanja določena in tudi napisano je, katere dejavnosti se lahko dogajajo. Se pravi, dejansko, če je nekje bil stanovanjski objekt in ga nekdo želi spremeniti v poslovno zadevo, bi bila logika, da zadeve spelješ papirnato in glede na to, da Občina v skoraj vseh postopkih gradbenih dovoljenj prisotna kot mnenjedajalec, ne morem potrditi, da za vse to pride projektna dokumentacija do nas. Inšpekcijskega nadzora očitno ni in se dogaja marsikaj. Bolj po sistemu, če ni tožnika ni sodnika.

|  |  |
| --- | --- |
| **K 4. točki:** | **KMVVI: Imenovanje predstavnika ustanovitelja v Svet Osnovnega zdravstva Gorenjske** |

Uvodno obrazložitev je podala Jana JENKO, članica Komisije za mandatna vprašanja, volitve in imenovanja.

Podžupan je odprl razpravo.

Razpravljal je svetnik Drago ZADNIKAR, ki je opozoril na morebitno nasprotje interesov.

Podžupan je zaprl razpravo in dal na glasovanje sklep.

**PREDLOG SKLEPA 499-28-4-2022:**

**Občinski svet Občine Tržič kot predstavnika ustanovitelja v Svet Osnovnega zdravstva gorenjske imenuje Hermino Dolinar Krese.**

|  |  |
| --- | --- |
| Prisotnih je 19 svetnikov. | |
| ZA | 18 |
| PROTI | 0 |
| Sklep je bil sprejet. | |

|  |  |
| --- | --- |
| **K 5.a točki:** | **Stališče občinskega sveta glede izvedbe nadomestnih volitev za župana** |

Uvodno obrazložitev je podal Mladen NOVKOVIĆ, svetnik in član Odbora za družbene dejavnosti, ki je oblikoval tudi sklepa.

Vida RAZTRESEN je v imenu Odbora za družbene dejavnosti poročala, da si na Odboru za družbene dejavnosti razpravljali o tem in zavzeli stališče, da se nadomestne volitve ne izvedejo in predstavila tudi dva sklepa, ki jih odbor predlaga v sprejem:

* Odbor predlaga članom Občinskega sveta, da zaradi prihajajočih rednih lokalnih volitev v mesecu novembru 2022 Občinski svet sprejme odločitev, da se nadomestne volitve za župana ne izvedejo;
* Odbor predlaga članom Občinskega sveta, da zadolži občinsko upravo, da o odločitvi Občinskega sveta obvesti Občinsko volilno komisijo.

Podžupan je odprl razpravo.

Razpravljal ni nihče.

Podžupan je zaprl razpravo in dal na glasovanje sva sklepa, ki ju je oblikoval in predlagal svetnik Mladen NOVKOVIĆ.

**PREDLOG SKLEPA 500-28-5A-2022:**

**Občinski svet Občine Tržič predlaga, da se po prenehanju mandata župana mag. Boruta Sajovica nadomestne volitve za župana Občine Tržič ne izvedejo.**

|  |  |
| --- | --- |
| Prisotnih je 19 svetnikov. | |
| ZA | 19 |
| PROTI | 0 |

Sklep je bil sprejet.

**PREDLOG SKLEPA 501-28-5A-2022:**

**S sklepom se seznani Občinsko volilno komisijo Občine Tržič.**

|  |  |
| --- | --- |
| Prisotnih je 19 svetnikov. | |
| ZA | 19 |
| PROTI | 0 |

Sklep je bil sprejet.

|  |  |
| --- | --- |
| **K 5.b točki:** | **Informacija glede podžupanov Občine Tržič** |

Uvodno obrazložitev je podal Klemen SRNA – direktor občinske uprave.

Podžupan je odprl razpravo.

Razpravljala sta svetnika Tomaž MEGLIČ in Drago ZADNIKAR – opozoril je na nezdružljivost funkcij predsednika Sveta KS in podžupana.

Podžupan je zaprl razpravo in dal na glasovanje dva sklepa.

**PREDLOG SKLEPA 502-28-5B-2022:**

**Občinski svet se seznani s sklepom župana mag. Boruta Sajovica o imenovanju Nejca PERKA za podžupana Občine Tržič.**

|  |  |
| --- | --- |
| Prisotnih je 18 svetnikov. | |
| ZA | 16 |
| PROTI | 1 |

Sklep je bil sprejet.

**PREDLOG SKLEPA 503-28-5B-2022:**

**Občinski svet se seznani s sklepom župana mag. Boruta Sajovica o tem, da v primeru predčasnega prenehanja mandata župana opravlja funkcijo župana do nastopa mandata novoizvoljenega župana podžupan Dušan Bodlaj.**

|  |  |
| --- | --- |
| Prisotnih je 18 svetnikov. | |
| ZA | 18 |
| PROTI | 0 |

Sklep je bil sprejet.

|  |  |
| --- | --- |
| **K 5.c točki:** | **Obvestilo o prenehanju funkcije župana Občine Tržič** |

Uvodno obrazložitev je podal Klemen SRNA – direktor občinske uprave.

Podžupan je odprl razpravo.

Razpravljal ni nihče.

Ob 18.22 je na sejo prišla Eva TRUDEN.

Podžupan je zaprl razpravo in dal na glasovanje sklep.

**PREDLOG SKLEPA 504-28-5C-2022:**

**Občinski svet Občine Tržič se seznani s prenehanjem funkcije župana Občine Tržič mag. Boruta Sajovica.**

|  |  |
| --- | --- |
| Prisotnih je 18 svetnikov. | |
| ZA | 18 |
| PROTI | 0 |

Sklep je bil sprejet.

|  |  |
| --- | --- |
| **K 6. točki:** | **Predlog Odloka o določitvi javne zdravstvene mreže na primarni ravni v občini Tržič – 2. obravnava** |

Uvodno obrazložitev je podal Klemen SRNA – direktor občinske uprave.

Podžupan je odprl razpravo.

Razpravljal je svetnik Drago ZADNIKAR.

Ob 18.28 se je seji pridružila Nana Peharc.

Podžupan je zaprl razpravo in dal na glasovanje sklep.

**PREDLOG SKLEPA 505-28-6-2022:**

**Sprejme se predlog Odloka o določitvi javne zdravstvene mreže na primarni ravni v Občini Tržič, v drugi obravnavi.**

|  |  |  |
| --- | --- | --- |
|  |  |  |
| |  |  | | --- | --- | | Prisotnih je 21 svetnikov. | | | ZA | 20 | | PROTI | 0 |   Sklep je bil sprejet. |  |  |

|  |  |
| --- | --- |
| **K 7. točki:** | **Predlog Odloka o predmetu in pogojih za podelitev koncesije za opravljanje javne zdravstvene službe zdravstvenega varstva otrok v občini Tržič – 2. obravnava** |

Uvodno obrazložitev je podal Klemen SRNA – direktor občinske uprave.

Vida RAZTRESEN je poročala, da se je Odbor za družbene dejavnosti seznanil s predlogom Odloka o predmetu in pogojih za podelitev koncesije za opravljanje javne zdravstvene službe zdravstvenega varstva otrok in mladine v občini Tržič v 2. obravnavi in ga predlaga članom Občinskega sveta Občine Tržič v sprejem. Pri pripravi razpisne dokumentacije in koncesijske pogodbe naj se upoštevajo podane pripombe direktorja ZD Tržič.

Podžupan je odprl razpravo.

Razpravljali je svetnik Drago ZADNIKAR – opozoril je na podpisnika Odloka – da se spremeni.

Podžupan je zaprl razpravo in dal na glasovanje sklep.

**PREDLOG SKLEPA 506-28-7-2022:**

**Sprejme se predlog Odloka o predmetu in pogojih za podelitev koncesije za opravljanje javne zdravstvene službe zdravstvenega varstva otrok in mladine v občini Tržič, v drugi obravnavi.**

|  |  |
| --- | --- |
| Prisotnih je 21 svetnikov. | |
| ZA | 21 |
| PROTI | 0 |

Sklep je bil sprejet.

|  |  |
| --- | --- |
| **K 8. točki:** | **Predlog Odloka o koncesiji za gospodarski javni službi obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov z območja občine Tržič – 1. obravnava** |

Uvodno obrazložitev sta podala Jasna KAVČIČ – vodja Urada za okolje in prostor in mag. Dušan MARC – JP VOKA SNAGA d.o.o.

Nejc PERKO je podal poročilo Odbora za okolje in prostor in povedal, da so člani Odbora soglasno sprejeli sklep, da podpirajo in predlagajo sprejem točke Predlog Odloka o koncesiji za gospodarski javni službi obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov z območja občine Tržič – 1. obravnava.

Marjan VETERNIK je v imenu Odbora za gospodarstvo in gospodarske javne službe povedal, da Odbor podpira in predlaga sprejem točke Predlog Odloka o koncesiji za gospodarski javni službi obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov z območja občine Tržič – 1. obravnava.

Podžupan je odprl razpravo.

Razpravljala sta svetnika Drago ZADNIKAR in Marjan VETERNIK, odgovarjali pa so Vesna JEKOVEC – direktorica podjetja Komunala Tržič d.o.o., Saša PEGAM – Tarin, pravno in poslovno svetovanje in storitve, d.o.o., Dušan MARC in Jasna KAVČIČ.

Podžupan je zaprl razpravo in dal na glasovanje sklep.

**PREDLOG SKLEPA 507-28-8-2022:**

**Sprejme se predlog Odloka o koncesiji za gospodarski javni službi obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov z območja Občine Tržič – 1. obravnava.**

|  |  |
| --- | --- |
| Prisotnih je 18 svetnikov. | |
| ZA | 18 |
| PROTI | 0 |

Sklep je bil sprejet.

|  |  |
| --- | --- |
| **K 9. točki:** | **Predlog Akta o ustanovitvi Sveta RCERO Ljubljana – 1. obravnava** |

Uvodno obrazložitev so podali Jasna KAVČIČ – vodja Urada za okolje in prostor in mag. Dušan MARC – JP VOKA SNAGA d.o.o.

Marjan VETERNIK je v imenu Odbora za gospodarstvo in gospodarske javne službe povedal, da Odbor podpira in predlaga sprejem točke Predlog Akta o ustanovitvi Sveta RCERO Ljubljana – 1. obravnava.

Nejc PERKO je podal poročilo Odbora za okolje in prostor in povedal, da so člani Odbora soglasno sprejeli sklep, da podpirajo in predlagajo sprejem točke Predlog Akta o ustanovitvi Sveta RCERO Ljubljana – 1. obravnava.

Podžupan je odprl razpravo.

Razpravljal je svetnik Drago ZADNIKAR.

Podžupan je zaprl razpravo in dal na glasovanje sklep.

**PREDLOG SKLEPA 508-28-9-2022:**

**Sprejme se predlog Akta o ustanovitvi Sveta RCERO LJUBLJANA – 1. obravnava.**

|  |  |
| --- | --- |
| Prisotnih je 19 svetnikov. | |
| ZA | 19 |
| PROTI | 0 |

Sklep je bil sprejet.

|  |  |
| --- | --- |
| **K 10. točki:** | **Predlog Sklepa o javnih parkirnih površinah na območju občine Tržič, kjer se plačuje parkirnina** |

Uvodno obrazložitev so podali Jasna KAVČIČ – vodja Urada za okolje in prostor in Urban JERIHA – IPOP.

Vida RAZTRESEN je poročala, da se je Odbor za družbene dejavnosti seznanil z gradivom.

Marjan VETERNIK je poročal, da Odbor za gospodarstvo in gospodarske javne službe podpira in predlaga sprejem točke Predlog Sklepa o javnih parkirnih površinah na območju občine Tržič, kjer se plačuje parkirnina.

Nejc PERKO je v imenu Odbora za okolje in prostor povedal, da so člani odbora soglasno sprejeli sklep, da podpirajo in predlagajo sprejem točke Predlog Sklepa o javnih parkirnih površinah na območju občine Tržič, kjer se plačuje parkirnina.

Podžupan je odprl razpravo.

Razpravljali so svetniki Melanija PRIMOŽIČ, Mojca ČADEŽ, Jaka JANKOVEC, Franjo LIŠKA, Metka GABERC, Marjan VETERNIK, Drago ZADNIKAR, Tomaž MEGLIČ in Mladen NOVNOVIĆ.

Podžupan je zaprl razpravo in dal na glasovanje sklep.

**PREDLOG SKLEPA 509-28-10-2022:**

**Sprejme se Sklep o javnih parkirnih površinah na območju občine Tržič, kjer se plačuje parkirnina.**

|  |  |
| --- | --- |
| Prisotnih je 21 svetnikov. | |
| ZA | 14 |
| PROTI | 5 |

Sklep je bil sprejet.

|  |  |
| --- | --- |
| **K 11. točki:** | **Poslovni načrt podjetja Komunala Tržič d.o.o. za poslovno leto 2022** |

Uvodno obrazložitev je podala Vesna JEKOVEC – direktorica podjetja Komunala Tržič d.o.o.

Vida RAZTRESEN je poročala, da se je Odbor za družbene dejavnosti seznanil z gradivom.

Marjan VETERNIK je povedal, da se je Odbor za gospodarstvo in gospodarske javne službe seznanil z gradivom.

Nejc PERKO je v imenu Odbora za okolje in prostor povedal, da so se člani odbora seznanili s točko.

Podžupan je odprl razpravo.

Razpravljali so svetniki Marjan VETERNIK, Janez BOGATAJ, Metka GABERC in Drago ZADNIKAR.

Podžupan je zaprl razpravo in dal na glasovanje sklep.

**PREDLOG SKLEPA 510-28-11-2022:**

**Občinski svet Občine Tržič se seznani s Poslovnim načrtom podjetja Komunala Tržič d.o.o. za poslovno leto 2022.**

|  |  |
| --- | --- |
| Prisotnih je 20 svetnikov. | |
| ZA | 20 |
| PROTI | 0 |

Sklep je bil sprejet.

|  |  |
| --- | --- |
| **K 12. točki:** | **Pridobitev statusa grajenega javnega dobra** |

Uvodno obrazložitev je podala Jasna KAVČIČ – vodja Urada za okolje in prostor.

Nejc PERKO je povedal, da so člani odbora soglasno sprejeli, da podpirajo in predlagajo sprejem točke Pridobitev statusa grajenega javnega dobra.

Podžupan je odprl razpravo.

Razpravljal ni nihče.

Podžupan je zaprl razpravo in dal na glasovanje tri sklepe.

**PREDLOG SKLEPA 511-28-12-2022:**

**Sprejme se sklep o pridobitvi statusa grajenega javnega dobra za nepremičnine:**

**- parc. št. 794/70, 794/71, 794/72, 815/61, 214/7, 351/5, 351/7, 351/8, 351/9, 794/80, 794/87, 794/100, 794/101, 794/114, 794/115, 794/116, 794/96 k.o. 2141 Podljubelj,**

**- parc. št. 410/6, 411/23, 411/24, 411/27, 411/28, 892/9, 1030/52, 1030/53, 1030/54, 1030/55, 352/3, 352/4 k.o. 2142 Lom pod Storžičem,**

**- parc. št. 407/4, 409/4, 300/4 k.o. 2143 Tržič,**

**- parc. št. 644/4, 634/5 k.o. 2144 Bistrica,**

**- parc. št. 230/4, 230/6, 155/2, 621/3, 170/2, 157/4 k.o. 2145 Leše,**

**- parc. št. 679/2, 679/3, 197/2, 197/3, 192/5, 193/4, 200/1, 213/4, 223/3, 214/7, 224/3, 196/1, 659/2, 212/7, 225/5, 225/6, 207/3, 215/5, 56/8, 657/4, 657/6, 657/12, 656/7, 108/56, 108/60, 15/9, 43/4 k.o. 2146 Kovor,**

**- parc. št. 643/2 k.o. 2147 Križe,**

**- parc. št. 457/4, 43/2, 43/3, 58/2, 58/4, 318/4, 318/5, 861/44, 76/2, 77/2, 80/13 k.o. 2148 Senično,**

**- parc. št. 241/8, 241/10 k.o. 2149 Žiganja vas,**

**- parc. št. 340/2, 340/3, 340/4 k.o. 2150 Zvirče,**

**- parc. št. 496/1, 501/1, 503/1, 508/13, 508/15, 508/16 k.o. 2141 Podljubelj,**

**- parc. št. 889/12, 889/14 k.o. 2142 Lom pod Storžičem,**

**- parc. št. 73/7 k.o. 2150 Zvirče,**

**- parc. št. 939/3 k.o. 2141 Podljubelj,**

**- parc. št. 938/4 k.o. 2141 Podljubelj,**

**kar se objavi v Uradnem listu Republike Slovenije.**

|  |  |
| --- | --- |
| Prisotnih je 18 svetnikov. | |
| ZA | 18 |
| PROTI | 0 |

Sklep je bil sprejet.

**PREDLOG SKLEPA 512-28-12-2022:**

Nepremičnini iz štirinajste in petnajste alineje prejšnje točke postaneta last Občine Tržič in se pri njiju v zemljiški knjigi vknjiži lastninska pravica v korist Občine Tržič, Trg svobode 18, 4290 Tržič, matična številka 5883547000.

|  |  |
| --- | --- |
| Prisotnih je 18 svetnikov. | |
| ZA | 18 |
| PROTI | 0 |

Sklep je bil sprejet.

**PREDLOG SKLEPA 513-28-12-2022:**

Pri nepremičninah iz prve do desete alineje 1. točke tega izreka se zaznamuje status grajenega javnega dobra lokalnega pomena – občinska cesta, pri nepremičninah iz enajste in štirinajste alineje 1. točke tega izreka se zaznamuje status grajenega javnega dobra lokalnega pomena – nekategorizirana cesta, pri nepremičninah iz dvanajste alineje 1. točke tega izreka se zaznamuje status grajenega javnega dobra lokalnega pomena – javno parkirišče, pri nepremičninah iz trinajste in petnajste alineje 1. točke tega izreka pa se zaznamuje status grajenega javnega dobra lokalnega pomena – javna pot.

|  |  |
| --- | --- |
| Prisotnih je 18 svetnikov. | |
| ZA | 18 |
| PROTI | 0 |

Sklep je bil sprejet.

Seja Občinskega sveta je bila končana ob 20.45.

|  |  |
| --- | --- |
| Zapisala | **Dušan Bodlaj,** |
| Mateja Nosan | **podžupan v začasnem opravljanju funkcije župana** |

Priloga 1: Svetniško vprašanje svetnice Vesne TIŠLER SUŠNIK

Priloga 2: Dobesedni prepis 28. seje